Comença la I Setmana Cultural de la Taronja de Carcaixent
12 de desembre de 2022 19:00

Carcaixent

El sector citrícola de Carcaixent, amb la col·laboració de l’Ajuntament de Carcaixent, ha organitzat la I Setmana Cultural de la Taronja de Carcaixent.

És un esdeveniment que tindrà lloc del 12 al 18 de desembre, a través del qual es pretén redescobrir les nostres taronges i la seua història, així com conèixer les últimes tendències i innovacions en el cultiu d'esta fruita.

Des del dia 12 al 16 de desembre hi ha programades xerrades amb persones expertes en diverses matèries relacionades amb este cítric. Per altra banda, el cap de setmana del 17 i 18 de desembre serà la I Mostra de la Taronja de Carcaixent, on es podrà gaudir d'exposicions, activitats infantils, degustacions i moltes més activitats.

Vine a conèixer l'origen. Vine a conèixer el teu bressol.